CELEX: 62010TO0252
Language: hu
Date: 2010-07-29 00:00:00
Title: A Törvényszék elnökének 2010. július 29-i végzése. # Cross Czech a.s. kontra Európai Bizottság. # Ideiglenes intézkedés - A hatodik kutatási, technológiafejlesztési és demonstrációs EU keretprogram - A könyvvizsgálat megállapításait megerősítő levél - Végrehajtás felfüggesztése iránti kérelem - Az alaki követelmények megsértése - Elfogadhatatlanság. # T-252/10 R. sz. ügy

A Törvényszék elnökének 2010. július 29‑i végzése – Cross Czech kontra Bizottság
      (T‑252/10. R. sz. ügy)
      „Ideiglenes intézkedés – A hatodik kutatási, technológiafejlesztési és demonstrációs EU‑keretprogram – A könyvvizsgálat megállapításait megerősítő levél – Végrehajtás felfüggesztése iránti kérelem – Az alaki követelmények megsértése – Elfogadhatatlanság”
      1.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
            Fumus boni iuris – Sürgősség – Súlyos és helyrehozhatatlan kár – Kumulatív jelleg – Az ideiglenes intézkedésről határozó bíró mérlegelési
            jogköre (EUMSZ 278. cikk és EUMSZ 279. cikk; a Törvényszék eljárási szabályzata, 104. cikk, 2. §) (vö. 7–8. pont)
      2.                     Ideiglenes intézkedés iránti kérelem – Alaki követelmények – A kérelmek előterjesztése – A felhozott jogalapok rövid ismertetése
            – A keresetlevélben és a beadványban nem ismertetett jogi alapok – Más iratokra való általános hivatkozás – Elfogadhatatlanság
            (EUMSZ 278. cikk és EUMSZ 279. cikk; a Törvényszék eljárási szabályzata, 44. cikk, 1. §, c) pont, és 104. cikk, 3. §) (vö. 
            9–16. pont)
      Tárgy
      
         
               Az eMapps.com, CEEC IST NET és Transfer‑East projekteket illetően a 2005. február 1‑je és 2008. április 30. közötti időszakra
                  vonatkozóan a felperes által benyújtott pénzügyi kimutatásokkal kapcsolatos könyvvizsgálói jelentés megállapításait megerősítő
                  levél formájában 2010. március 12‑én hozott bizottsági határozat végrehajtásának felfüggesztése iránti kérelem.
               
            Rendelkező rész
      1)         A Törvényszék elnöke az ideiglenes intézkedés iránti kérelmet elutasítja.
      2)         A Törvényszék elnöke a költségekről jelenleg nem határoz.